
O Volapükaflens Valöpo! 





Fat oba, kel ädeadom bü yels za kildegs, änitedälom vemo tefü 
Каепау. Jenöfo от it idatuvom pömömi, kel äbinon nulädikum Ка pömöms 
ettimo pegeböls. Id älabobs televidömi, danü om, dü yels gölik mageda at. 
Äbinom kaenal skilik, ed äjuitom ai ad dunön sperimäntis alsotik. 


Da tumyel teldegid elogobs progedis gretikum kaenavik ka büo. 
Ekömobs jenöfo se timäd, dü kel täv äjenon love tal e mel, jü timäd lutatäva 
skutilemofik; jü timäd dü kel motor nifilükamik ninü vab пеп jevod reigon lifi 
obas; jü timäd dü kel mans fino estepoms sui mun, ed апи steifüloms ad 
nüdranön dibikumo ini leval. 


If fat oba äkanom gekömön isio tü tim at, öbinos din stunidabik pro 
om; öcödom, das kaenav adelik idunon milagis! 


Ab bevü milags alsotik adelik, milag bal no nog ejenon. Spikob dö 
nelab ріка neudik ad balön menis zänedik da vol. Рікі bal menefe bal. 
Säkäd bevüpükik menefa no epubon ebo anu. Dabinon sis yels lemödik. Ab 
do kaenans kanoms lükömön lü mun, do kaenans kanoms dunön milagis votik 


alsotik, no nog ekömon tim ad daoptön püki neudik ad balön menefi lölik, kel 
öbinon vo milag gretikün! 


Ekö jenöf nenoamovik! E kikodo-li? Nets nämädikum vola vilons, 
das pük okas vedonös pük bevünetik. Tü del seimik ba ogalikons-la! Kin 


sevon-li osi! 


Valikosi Gudikün Oles ed Olikanes 


sedom Reel 

РАМОТ KINIK АВІМОМ - LI GUDIKÜN? 








Bü yeltums mödil 
Bofikans äbinoms ти glöti; 


älifoms in Grikän pänans lefamik tel. 
ks; seko äbinoms mu neplütiks ode. 





Bi no äkanoms sludön, kim äbinom pänan skilikün, äjenükoms 
lekanamätedi. Ма noms mäteda, alikan ämutom dunön pänoti ad 
jonön skili süperik oka. 


Balan äpänom bovedi vitidabälas, kelas köls äbinons so jenöfiks, 
das ідо böds sila ädoflitons, bi ävilons fidön onis. Ätikons dido, das 
no äbinon pänot, ab vitidabäls jenöfik. 


„Pänot попік окапоп gudükumön pänoti oba,” ävokädom 
pänan Байа. „Ekö! böds it sila dasevons skili obik!” 


Täno äsagom pänane votik: „Nu, kikodo no motirol-li körteni at 
fo pänot ola, das kanob logön i vobodi olik?” 


Pänan telid, smililölo, ägespikom: „Ekö pänot obik;, пеѕеіто 
dabinon körten; logol te pänoti körtena !” 


Pestunüköl, pänan vitidabälas ävokädı „Ol fümiko binol 
pänan gudikün! Ob äcütob te bödis - ab ol äcütol pänani votik! Skil 
somik binon vo milag gretik! 





оооооооор 


POKAGLOKIL NULIK ОВА 


Sör оба eremof obe pokaglokili nulik. Рііаор oni mödo, 
ab liedo ünü lafadüp alik glokil bügolon mö sekuns teldeg. 
Jenöfo sevob, das ädelo düp äbinon verätik tü düp kilid 
poszedela, ab tü айр kilid adelo no jonon düpi verätik. Sevols-li 
düpi verätik, äsi düpi, keli jonon pokaglokil nulik oba? Betikolsös 
osi! 

РОҮОМОТЅ МЕКӦЅӦМІК (1) 





Se lised poyümotas Volapüka, dabinons ӧтікѕ, kelis flens püka 
no gebons mödo; no gebons onis bi no suemons sinifi kuratik otas. 
Ad fasilükön gebi poyümotas somik, xamobsös onis pianiko. 


Balid onas binon -АВ, kel binon poyümot, keli suvo misuemoy. 
Sinif kuratik ota binon : kel meriton utosi fa vöd tefik penotodöl. 


Ekö sams ömik:- 


bükab (= kel meriton büki); 
hetab (= kel meriton heti); 
kanitab (= kel meriton kaniti); 
komandab (= kel meriton komani 
kredab (= Ке! meriton kredi); 
lobab (= kel meriton lobi); 
pönab (= kel meriton pöni) 





Äsä ologols, vöds löpik binons subsats, ab kanoy i fomön vödis 
gramatik votik se ons, samo: 


Lautan sagom, das buk at binon bükabik; 
Pösod, kel äspikom hetabiko, äbinom malädik; 
Kanit vönik somik binon mu kanitabik; 

Lotidöp obas binon vo komandabik; 

Rels lofüdik binons ga kredabiks; 

Kondöt voma äbinon mu lobabik; 

No vilobs kolkömön pönabani. 


Poyümot -AB binon frutik, bi gebü оп періийкоу numi vödas, kel turno 
brefükon tikamagoti ad notodön; sekü atos, penäd binon näitikum. 


Ün mul okömöl oxamobs poyümotis : -ER ed -AG. Sinifis 
poyümotas at suvo no gudiko suemons Volapükaflens, e tim binon 
gönik апи аа penön vödis ömik іп tef at. Kikodo no lülogols-li vüo 
poyümotis tel at аа tuvön disti уй ons? Poso okanols leigodön kludis 
olsik ko kluds oba su pad folätik gaseda okömöl. 

EL „ARTHUR” - NUNAN РАТІКОМ 
(Fa hiel Frank Roger) 





Do no äneodoy kontrolön, das valikos lä kompenät äbinon 
leodik, hiel Stanton Foreman äfümom ai dö din at, bi dubo ägetom 
senäli okkonfida. Tedametod pedaoptöl fa om äkotenükom vemo 
оті - nendoto tedacifs votik ödunoms ebo otosi. 


„No mutob igo golön usio seimüpo,” ätikom. El Arthur 
kälon vali. Nu ekö tikamagot nekösömikün ad gleipön. Äbinos 
nuläd ad givön Zänanünöme nemi äsi vüyumädömi* mu lönediki 
pro remanef, kel äläükon flani menik bose, kel voto binonöv te 
kaenav nepösodik. Ab no nog äkanom fomälön eli „Arthur” ven 
äjäfikom me program at. Nendoto tim lunikum tuvedonöv osi. 





Äreidom penedis ed äküpedom, das äbinon jenöfo pened ela 
„Arthur.” kel änunon ome, das cinem, programs e sits itjäfidik 
kompenäta: Foreman ByteMarks äbinon anu diläd ela „WareLink” 
e das val äprogedon disino. 


А „WareLink”-li? Меаі büo Шот nemi at. Кір äbinon-li? 
Ävälom dilädi tefik nünöma ed äklavon säki: Kin binon el 
„WareLink”-li? 


„El WareLink” binon stum läyümik ad gudükumön duinafägi 
loveflanü paramets nomik,” ägespikom el „Arthur.” „No seimna 
ojäfidon dämü dunod kompenäta. No kudolös. Val progedon 
gudiko. Sits valik jäfidons e pakontrolons nomiko.” 


„Kleilükolös osi obe,” äsagom el Stanton. „Kikodo по elilob- 
li dö atos büo? 


„No elilol dö on büo, bi no binon dil programa kösömik. 
Binon sit läyümik, kel dalon kompenön limanes valik tefik ko 
nunods e medam bü ons.” 

„Limans valik tefik-li?” äsagom el Stanton. „Ätikob, das 
äbinons te obed ol. Ob dilekob kompenäti, ed ol jäfidükol oni. Кізі 
dunol-li plä laijäfidükam cinema, käl e nätükam ota äsi dins 
plagik-li? E 45 nunods, e medam-li? 


„El „WareLink” binon fabrikot nulodik pedatiköl fa 
nünömavüyumädöms (äs sit „Arthur”) ad pluükön nivodis vobedik, 
vätölölo ai buamis remanas valik. Kanoy leigodön oni lä tedafed 
pro vobükäbs menätik.” 


„Мо kredob atosi,” ätikom el Stanton. „Ebo kü äbüocedob, 


das nesiäm somik äbinon mo. Äfredob somödo ad dilekön 
kompenäti пеп vobükäbs. Val äbinädon te me cinem e sits itjäfidik 
fa nünöm nämädik pebejäföl. Nek äkanon vobön negudiko, 


malädön, lükömön latiko, nekomön, grodön, flagön delis libik, 
plonön u kondotön somo ad skänön omi e ad dämükön tedami 
(pläamü dilekan). Ibenokömom siti at as finäd säkädas valik 
somik. Ab anu el „Arthur” maleditik iprimon tedafedi ed anu cins 
valik äbinons limans. Drim jeikik kion! 


„Ed anu,” äsäkom eli „Arthur.” „Kis ојепов-і anu?” 


„Latikumo tü del at flagalised pogivon ole ad zep olik,” 
ägespikom el „Arthur.” 


„Flagalised-li?” 
„Äsä ya esagob, no kudolös, begö! _ Sit pedunon ad 
gudükumön duinafägi pro gebans tefik. Ön mod neseimik 


dämükon tedi.” 


„Kanoy-li sekurbön u nosükön eli „WareLink” at, äsäkom el 
Stanton. 


„Dotob, das limans ota olobülons mobi еб” ägesagom el 
„Arthur.” 

„Niludob, das kanob ќе ѕреёбп gudikumosi,” ätikom el 
Stanton, „büä getob flagalisedi okömöl. Nu, if flags cinas 
pärefudons:-la, östraikons:-li?” 


Äprimom ad suemön kikodo inemoy eli „Arthur” 
vüyumädöm vemik buamü remans labü flan menätik. Jenöfo 
äbinon vemo menätik - tu menätik cedü om. 


© © © © © © © Ə 


PENETIL REDAKANA: 


Ün tim anuik nünömav veüton ai plu. Kodü atos, Volapük muton 
bradön i vödis i notodotis somikis. In tradutod löpik, epenob vödi: 
(nünöma)vüyumädöm ad notodön : interface. Cedü ob, binon vöd 
gudik, kel kleilükon jäfidi at. 


© 000000000 


LOTAN NEPESEVÖL 


Lemot oba äkömof lü obs de vilag nilik ad lifädön 
vigafini alik. Alödof lä obs jüi mudel, kü äyufof moti oba 
(dauti ofik) ad dunön stofädemilavi. Poso ämogolof lomio. 


Ab ün mudel seimik, kü ämaifükof yani doma okik, 
äkanof lilön vögi mana in kvisinöp, äsif äspikom flenes ömik. 
Päsüpädof vemo, bi te of älabof kiki doma. 


Se nuläl plu ka se dred, ävifof ini kvisinöp ad tuvön . .. 
das iglömof ad sekurbön radionaparati tü zädel büik, ed 
aldeliko, de göd jüi neit, radionaprograms isäjäfälükons neki. 





Smilobs suvo dö jenot at mu smilöfik. 

MIGNON 


Sevol-li läni kiöp zitrons florons, 
In bledem dagik goldarojats glutons, 
Vien sofik se sil blövik lebladon, 
Mirt stilik e lor geiliko stanon. 
Sevol-li gudiko osi? 

Usiö! Usiö! 
Plidoböv golön ko ol, o löfäb obik! 


Sevol-li domi? Su kölüms nuf stanon, 
Ä nidon lecem, ä cemil nu glimon, 
Maboinamagods foi logs obik, 
Кізі edunoy-li, o cil mu pöfik? 
Sevol-li gudiko osi? 

Usiö! Usiö! 
Plidoböv golön ko ol, o jelan obik! 


Sevol-li beli, ruti lefogik? 
In fog sukon ya mulud vegi onik; 
In kevs nu lödon bidäd vönik draka, 
Sturon leklif - е Іоуео flud paka. 
Sevol-li gudiko oni? 

Usiö! Usiö! 
Sökobsös vegi, o fat! e mogolobsös! 


(Goethe) 

TIKODS TEL 


Zifs, äs kats, jäfükons okis neito. 
Rupert Brooke) 
Utos, kelosi drimobs blebos te drim; ab utos, kelosi 
drimobs ko votikans kanon vedön jenöf. 
(Edward Schillebeeckx) 

Däsinots fa 
hiel Attila 
Dargay 

Emorönoli? 


No! Stebedob 
motüli obik is. 


El Karak, renar b 
bäldik, sevom 

utosi, kel Dogs 
13 pals. 

